《葛仙茗园》
宋代·胡融

绝巘匿精庐，苍烟路孤迥。
草秀仙翁园，春风坼幽茗。
野僧四五人，脑绀瞳子炯。
携壶汲飞瀑，呼我烹石鼎。
风涛泻江滩，松籁起林领。
七椀鏖郝源，一水斗双井。
我虽冠屦缚，心乐只园静。
濯足卧禅扃，幽梦堕蒙顶。

作者简介：胡融，字小瀹，号四朝老农，宁海（今属浙江）人（《天台续集别编》卷四）。与李揆同时，生平不详。今录诗十四首。